Χάιδω Σέχου

Η Χάιδω Σέχου ήταν Σουλιώτισσα αγωνίστρια της επανάστασης του 1821. 

 Προσωπική ζωή 
Η Χάιδω ήταν πρωτότοκη κόρη του Γιαννάκη ΣέχουLuigi Ciampolini, Οι πόλεμοι των Σουλιωτών κατά του Αλή Πασά των Ιωαννίνων, σελ. 38 και ανιψιά της Δέσπως Μπότση. 

Λέγεται πως ήταν «πανώρια» γυναίκα κι όλοι τη θαύμαζαν και τη σέβονταν για την ανδρεία και την ομορφιά της.

 Δράση 
Η δράση της ξεκίνησε το 1792 στους πολέμους με τον Αλή Πασά όπου επέδειξε ηρωισμό και αγωνίστηκε δίπλα στους άντρες, ειδικά στον Φώτο Τζαβέλα.pontos-news. Οι γυναίκες που έγραψαν ιστορία στην επανάσταση του 1821  

Διακρίθηκε στη μάχη της Κιάφας (20/7/1792). 

Στον τρίτο πόλεμο (1800-1803) μεταξύ Αλή Πασά και Σουλιωτών είχε πρωταγωνιστικό ρόλο: έγινε καπετάνισσα με δικό της στρατιωτικό σώμα από Σουλιώτισσες,Ελευθερουδάκη σύγχρονος εγκυκλοπαίδεια μετά πλήρους λεξικού της Ελληνικής γλώσσας, Τόμος 21, Εγκυκλοπαιδικές εκδόσεις Νίκας, 1979, σελ. 6 συμμετείχε στα συμβούλια των καπεταναίων Σουλιωτών και ηγούνταν σε μάχες λόχου τον οποίο αποτελούσαν Σουλιώτισσες.

Σημαντική ήταν η συμβολή της στην άμυνα του λόφου Κούγκι: Στις 3/9/1803, ο Αλή Πασάς κατέλαβε το χωριό Κακοσούλι, εξαιτίας της προδοσίας του Πήλικο – Γούση, που έκρυψε 200 μουσουλμάνους Αρβανίτες στο σπίτι του. Οι Σουλιώτες είχαν υπό τον έλεγχό τους μόνο το Κούγκι και την Κιάφα. Εκεί οι άντρες φυλάγανε τα προσιτά μονοπάτια και οι γυναίκες κουβαλούσαν εφόδια κάτω από τα πυρά των πολιορκητών με σκοπό την άμυνα του λόφου. Ανάμεσά τους ήταν και η Χάιδω.

Μετά την πτώση του Σουλίου, η Χάιδω πήγε με τον Φώτο Τζαβέλα στην Κέρκυρα κι έπειτα στην Ιταλική χερσόνησο όπου πολέμησε το 1805 μαζί με τον Τζαβέλα στη Μάχη της Νάπολης κατά του Ναπολέοντα.Ποια ήταν η Χάιδω Σέχου; - NGradio.gr Τα ίχνη της χάνονται από τότε χωρίς τίποτε άλλο να είναι γνωστό.

 Παραπομπές 

Κατηγορία:Έλληνες αγωνιστές του 18ου αιώνα
Κατηγορία:Σουλιώτισσες